Rikunarita-ORG/Wikinium huggingface dataset:
# రహదారి నియమాలు

తప్పతాగి వేగంగా ప్రయాణిస్తే ఫలితాలు ఇలా ఉంటాయని అందువలన నిదానమే ప్రదానం అని సూచించే ఒక కళాత్మకచిత్రం (తప్పతాగి వాహనం నడపడం నేరం)
రహదారి ప్రమాదాలు ప్రపంచ వ్యాప్తంగా జరుగి అపారమైన ధన, ప్రాణ నష్టాన్ని కలిగిస్తున్నాయి. రహదారిని ఉపయోగించే మనమందరం కొన్ని నియమాలను పాటించినట్లయితే చాలా ప్రమాదాల్ని నివారించవచ్చును.

## పాదచారులు పాటించవలసిన నియమాలు

* రోడ్డు దాటేప్పుడు ముందు కుడివైపు తర్వాత ఎడమవైపు మళ్ళీ కుడివైపు చూసి దాటాలి.
* జీబ్రా గుర్తు వున్నచోట మాత్రమే రోడ్డు దాటాలి.
* ఫుట్ పాత్ లేని చోట్ల రోడుకు కుడి వైపున నడవాలి.
* ఎప్పుడూ ఫుట్ పాత్ మీదే నడవాలి రోడ్డు మీద కాదు.
* వాహనాలు నడుస్తున్నపుడు ట్రాఫిక్ ఐలెండ్ (రోడ్డు మధ్యలో వుండే కట్ట) నిండి బయటకు అడుగు పెట్టడం చాలా ప్రమాదం.
* పోలీసు మనందరి మిత్రుడు సదా అతని సహాయం పొందాలి.
* పార్క్ చేసి వున్న (నిలిచి వున్న) వాహనముల వెనుక నుండి ఎప్పుడూ పరిగెత్తి వెళ్ళవద్దు.
* కనపడని రోడ్డు మలుపులు దగ్గర దాటేప్పుడు ఎక్కువ జాగ్రత్తగా వుండాలి.

## కూడలి

రహదారి కూడలి వద్ద కొన్ని ప్రత్యేకమైన నియమనిబంధాలు ఉంటాయి. ఎవరు ఎటువైపు ఎలా తిరగాలి అనే విషయం తెలుసుకోవడం అవసరం.

## వాహన చోదకులు పాటించవలసిన నియమాలు

డ్రైవింగ్ లైసెన్స్ లేకుండా వాహనము నడుపరాదు.

టూ వీలర్స్ నడిపేవారు విధిగా హెల్మెట్ ధరించవలెను.

మద్యం సేవించి వాహనము నడుపరాదు.

సిటీలో ఎయిర్ హారన్, మ్యూజికల్ హారన్ నిషేధం.

ఒన్ వేలో వాహనము నడుపరాదు.

నో పార్కింగ్ ప్రదేశములలో పార్కింగ్ చేయరాదు.

వాహనముల యందు ఎక్కువ శబ్దంతో టేపు రికార్డ్ ఉపయోగించరాదు.

టూ వీలర్స్ పై ఇద్దరుకు మించి ప్రయాణించరాదు.

ఆటో రిక్షాలలో ఎక్కువ మంది పిల్లలను ఎక్కించి స్కూలుకు పంపరాదు.

డ్రైవింగ్ చేయుచూ సెల్ ఫోన్ మాట్లాడరాదు.

వాహనము మలుపు తిరిగేటప్పుడు తప్పనిసరిగా సిగ్నల్ ఇవ్వవలెను.

## తప్పక పాటించవలసిన / నియంత్రించే సూచనలు

నిబంధనలను సూచించే గుర్తులు ఎక్కువగా గుండ్రంగా వుంటాయి. అవి చూసి జాగ్రత్తగా నడవాలి

## ముందు జాగ్రత్తలను / మందలింపులను సూచించే గుర్తులు

ముందు జాగ్రత్తలను, మందలింపులను సూచించే గుర్తులు ఎక్కువగా త్రికోణ ఆకారంలో వుంటాయి.

## సమాచారాన్ని అందించే సూచనలు

సమాచారాన్ని అందించే సూచనలు ఎక్కువగా చతురస్రాకారంలో వుంటాయి.
# అంతరిక్ష నౌక

1967 నుండి 100 కంటే ఎక్కువ రష్యన్ సోయజ్ మానవ సహిత అంతరిక్ష నౌకలను (TMA వెర్షన్ చూపించబడింది) ఎగురవేశారు,
**అంతరిక్ష నౌక** అనది ఒక వాహనం, దీనిని **అంతరిక్ష వాహనం** అని కూడా అంటారు. దీనిని ఆంగ్లంలో స్పేస్ క్రాఫ్ట్ అంటారు. ఇది బాహ్య అంతరిక్షంలో ఆకాశంలో ప్రయాణించేందుకు రూపొందించబడిన గిన్నె లేదా యంత్రం. అంతరిక్ష నౌకను సమాచార, భూమి పరిశీలన, వాతావరణ శాస్త్రం, నావిగేషన్, గ్రహ అన్వేషణలకు,, మనుషులను, సరుకులను రవాణా చేసేందుకు, ఇంకా అనేక రకాల అవసరాల కోసం ఉపయోగిస్తారు.

ఉపకక్ష్య అంతరిక్షవిమానము, అంతరిక్ష నౌకను అంతరిక్షంలోకి ప్రవేశపెట్టి, కక్ష్యలోకి చేరకుండా ఉపరితలానికి తిరిగి వస్తుంది. కక్ష్యా అంతరిక్షయానాల కోసం, అంతరిక్ష నౌకలను భూమి చుట్టూ లేదా ఇతర ఖగోళ వస్తువుల చుట్టూ ఉన్న సంవృత కక్ష్యలలో ప్రవేశపెడతారు.

## ఇవి కూడా చూడండి

* రాకెట్
* కృత్రిమ ఉపగ్రహం
* వ్యోమగామి

## మూలాలు

## వెలుపలి లంకెలు
# సాగర్

* విద్యాసాగర్ రెడ్డి - సాగర్ గా పిలవబడే తెలుగు సినీ దర్శకుడు
* సాగర్ (జిల్లా) - మధ్యప్రదేశ్ రాష్ట్ర 51 జిల్లాలలో **సాగర్** జిల్లా ఒకటి. సాగర్ పట్టణం జిల్లాకేంద్రంగా ఉంది.
* నాగార్జునసాగర్ - నల్గొండ జిల్లా, గుంటూరు జిల్లా సరిహద్దులవద్ద కృష్ణా నదిపై నిర్మింపబడిన ఆనకట్ట
* విద్యాసాగర్ - భారతీయ సినీ సంగీత దర్శకుడు.
* సాగర్ (నటుడు) - భారతీయ టెలివిజన్ నటుడు.
* సాగర్ - గాయకుడు
* విద్యాసాగర్ రాజు - నటుడు
# 1812

**1812** గ్రెగోరియన్‌ కాలెండరు యొక్క లీపు సంవత్సరము.

|  |  |
| --- | --- |
| **సంవత్సరాలు:** | 1809 1810 1811 - **1812** - 1813 1814 1815
 |
| **దశాబ్దాలు:** | 1790లు 1800లు - **1810లు** - 1820లు 1830లు
 |
| **శతాబ్దాలు:** | 18 వ శతాబ్దం - **19 వ శతాబ్దం** - 20 వ శతాబ్దం
 |

## సంఘటనలు

* జనవరి 23: అమెరికా, మిస్సోరీలో భూకంపం సంభవించింది. రిక్టర్ స్కేలుపై 7.8 గా నమోదయింది.
* ఫిబ్రవరి 7: అమెరికా, మిస్సోరీలో భూకంపం సంభవించింది. రిక్టర్ స్కేలుపై 8 గా నమోదయింది.
* జూలై 22: 'సలమాంకా యుద్ధం' (స్పెయిన్) లో ఆర్ధర్ వెలెస్లీ నాయకత్వంలోని (తరువాత వెల్లింగ్టన్ డ్యూక్) బ్రిటిష్ సైన్యం, ఫ్రెంచి సైన్యాన్ని ఓడించింది.
* డిసెంబరు 29: అమెరికాపై యుద్ధానికి దిగిన బ్రిటిష్‌ సేనలు బఫెలో, న్యూయార్క్‌ నగరాలను తగలబెట్టాయి.

## జననాలు

చార్లెస్ డికెన్స్
* జనవరి 6: బాలశాస్త్రి జంబేకర్, భారతీయ సంఘ సంస్కర్త.
* ఫిబ్రవరి 7: చార్లెస్ డికెన్స్, ప్రసిద్ధ ఆంగ్ల నవలా రచయిత.
* మే 7: రాబర్ట్ బ్రౌనింగ్, ఆంగ్ల కవి (మ. 1889)

## మరణాలు

## పురస్కారాలు
# 1844

**1844** గ్రెగోరియన్‌ కాలెండరు యొక్క లీపు సంవత్సరము.

|  |  |
| --- | --- |
| **సంవత్సరాలు:** | 1841 1842 1843 - 1844 - 1845 1846 1847
 |
| **దశాబ్దాలు:** | 1820లు 1830లు - **1840లు** - 1850లు 1860లు
 |
| **శతాబ్దాలు:** | 18 వ శతాబ్దం - **19 వ శతాబ్దం** - 20 వ శతాబ్దం
 |

## సంఘటనలు

* జూన్ 15: 'ఛార్లెస్ గుడ్ ఇయర్', రబ్బరును వల్కనైజింగ్ చేసే పద్ధతికి పేటెంట్ పొందాడు
* ఆగస్టు 28: కార్ల్ మార్క్స్, ఫ్రెడరిక్ ఎంగెల్స్లు పారిస్‌లో కలిసారు.
* సెప్టెంబరు 25 – 27: న్యూ యార్కులో తొట్టతొలి అంతర్జాతీయ క్రికెట్ పోటీ జరిగింది - అమెరికా - కెనడియన్ ప్రావిన్సెస్ మధ్య
* అక్టోబర్ 2: మద్రాసు ప్రెసిడెన్సీలోకెల్లా భారతీయుని యాజమాన్యంలో మొదటి పత్రిక *క్రిసెంట్‌*ను గాజుల లక్ష్మీనర్సు శెట్టి స్థాపించారు.
* తేదీ తెలియదు: స్వీడనుకు చెందిన రసాయన శాస్త్ర ప్రొఫెసరు గుస్టాఫ్ ఎరిక్ పాష్ అగ్గిపుల్లను కనుక్కున్నాడు.
* తేదీ తెలియదు: రుథేనియం మూలకమేనని నిర్ధారించి ఆ పేరు పెట్టారు
* తేదీ తెలియదు: అలెగ్జాండర్ డ్యుమాస్ లే కోమ్టే డి మోంటే-క్రిస్టో అనే ఫ్రెంచి నవలను రచించాడు.
* తేదీ తెలియదు: బెర్లిన్ జూలాజికల్ గార్డెన్ మొదలైంది
* తేదీ తెలియదు: మహారాజా చందూలాల్ హైదరాబాదు రాజ్య ప్రధానమంత్రి పదవి నుండి విరమించాడు.
* తేదీ తెలియదు: పరవస్తు చిన్నయ సూరి సంస్కృత సూత్రాంధ్ర వ్యాకరణము రచించాడు
* తేదీ తెలియదు: అలెక్సాండర్ డఫ్ కలకత్తాలో ఫ్రీ చర్చ్ ఇన్‌స్టిట్యూషన్ స్థాపించాడు

## జననాలు

ఉమేష్ చంద్ర బెనర్జీ
* ఫిబ్రవరి 20: లుడ్విగ్ బోల్ట్జ్‌మన్, ఆస్ట్రియా భౌతిక శాస్త్రవేత్త (మ. 1906)
* అక్టోబరు 15: ఫ్రెడెరిక్ నీషె, జర్మనీ తత్వవేత్త (మ. 1900)
* నవంబరు 25: కార్ల్ బెంజ్, జర్మన్ ఇంజిన్ డిజైనర్, కారు ఇంజనీర్, అంతర్గత దహన ఇంజన్ శక్తితో నడిచే ఆటోమొబైల్ ఆవిష్కర్త (మ. 1929)
* డిసెంబర్ 29: ఉమేష్ చంద్ర బెనర్జీ, కాంగ్రెస్ పార్టీ తొలి అధ్యక్షుడు.
* తేదీ తెలియదు: సయ్యద్ హుస్సేన్ బిల్‌గ్రామీ, భారతీయ ప్రభుత్వ అధికారి, రాజకీయనాయకుడు, అఖిల భారత ముస్లిం లీగు తొలి నాయకుల్లో ఒకడు. (మ. 1926)

## మరణాలు

* జూలై 27:జాన్‌ డాల్టన్, ఆధునిక పరమాణు సిద్ధాంతానికి పునాదులు వేసిన శాస్త్రవేత్త, (మ. 1766)

## పురస్కారాలు
# 1857

**1857** గ్రెగోరియన్‌ కాలెండరు యొక్క మామూలు సంవత్సరము.

|  |  |
| --- | --- |
| **సంవత్సరాలు:** | 1854 1855 1856 - 1857 - 1858 1859 1860
 |
| **దశాబ్దాలు:** | 1830లు 1840లు - **1850లు** - 1860లు 1870లు
 |
| **శతాబ్దాలు:** | 18 వ శతాబ్దం - **19 వ శతాబ్దం** - 20 వ శతాబ్దం
 |

## సంఘటనలు

* జనవరి 24: కలకత్తా విశ్వవిద్యాలయం స్థాపించబడింది.
* మార్చి 4: జేమ్స్ బుకానన్, 15వ అమెరికా అధ్యక్షుడిగా ప్రమాణ స్వీకారం.
* మే 10: మీరట్‌లో సిపాయీల తిరుగుబాటు ప్రారంభమై మొదటి భారత స్వాతంత్ర్య యుద్ధంగా పరిణమించింది.
* జూలై 17: తుర్రేబాజ్ ఖాన్ బ్రిటీష్ ఆధిపత్యానికి నిలయమైన హైదరాబాద్‌ రెసిడెన్సీ విూద దాడి చేశాడు.
* జూలై 22: తుర్రేబాజ్ ఖాన్ బ్రిటీష్‌-నిజాం బలగాలకు పట్టుబడ్డాడు.
* అక్టోబర్ 4: " బాటిల్ ఆఫ్ ఛత్రా " పేరుతో యుద్ధం " ఫంసీ తలాబ్ " వద్ద జరిగింది. ఒక గంట కాలం యుద్ధం జరిగిన తరువాత గిరిజనులు పూర్తిగా ఓడించబడ్డారు. ఈ యుద్ధంలో 56 యురేపియన్ సైనికులు, సైనిక అధికారులు మరణించారు. అలాగే 150 తిరుగుబాటుదార్లు మరణించారు, 77 మంది గుంటలో పూడ్చిపెట్టబడ్డారు.

### తేదీ వివరాలు తెలియనివి

* లీయాన్ ఫోకాల్ట్ తనపేరుతో ప్రసిద్ధిచెందిన కాంతి తలీకరణ యంత్రాన్ని (పోలరైజర్) ను కనుగొన్నాడు.

## జననాలు

రోనాల్డ్ రాస్
* ఫిబ్రవరి 22: హెన్‌రిచ్ రుడాఫ్ హెర్జ్, విద్యుదయస్కాంత వికిరణాలను ఉత్పత్తి చేయడం, శోధించే ప్రక్రియలను కనుగొన్న శాస్త్రవేత్త. (మ.1894)
* మార్చి 27: కార్ల్ పియర్‌సన్, ఇంగ్లీషు గణిత శాస్త్రవేత్త. (మ.1936)
* మే 13: రోనాల్డ్ రాస్, శాస్త్రవేత్త, నోబెల్ బహుమతి గ్రహీత. (మ.1932)
* జూలై 14: మేటాగ్, వాషింగ్ మెషిన్ (బట్టలు ఉతికే యంత్రం) ని కనిపెట్టిన శాస్త్రవేత్త.
* సెప్టెంబర్ 16: కల్లూరి వేంకట రామశాస్త్రి, తెలుగు కవి. వీరి కీర్తి జ్యోతిని శాశ్వతస్థితిలో ప్రకాశింపజేయు రచన బాలవ్యాకరణ గుప్తార్థ ప్రకాశిక. (జ.1857)

### తేదీ వివరాలు తెలియనివి

* ఈడిత్ బోర్డ్‌మాన్, హైదరాబాదుకు చెందిన ఆంగ్లో ఇండియన్ వైద్యురాలు. ఆంగ్లంలో నవల వ్రాసిన తొలి భారతీయ మహిళ.
* మిర్జా హాది రుస్వా, ఉర్దూ కవి, పండితుడు. (మ.1931)
* రాళ్ళభండి నృసింహశాస్త్రి, అష్టావధాని. (మ.1942)

## మరణాలు

* మార్చి 13: విలియం అమ్హెర్స్ట్, చైనా బ్రిటిష్ రాయబారి, భారత గవర్నర్ జనరల్. (జ.1773)
* ఏప్రిల్ 8: మంగళ్ పాండే, సిపాయిల తిరుగుబాటు ప్రారంభకులలో ఒకడు. (జ.1827)
* మే 16: నాసిర్ ఉద్దౌలా ఫర్ఖుందా అలీ అసఫ్ ఝా IV, నిజాం నవాబు. (జ.1794)
* జూన్ 30: గులాబ్ సింగ్, జమ్మూ-కాశ్మీరు రాజ్యానికి తొలి మహారాజు. (జ.1792)
* అక్టోబర్ 9: జోసెఫ్ రెస్సెల్, జర్మన్-బోహేమియన్ ఆవిష్కర్త. (జ.1793)
* సెప్టెంబర్ 19: శంకర్ షా, గోండ్వానా సామ్రాజ్యానికి చెందిన రాజు. స్వాతంత్ర్య పోరాటవీరుడు.
* డిసెంబర్ 3: క్రిస్టియన్ డేనియల్ రౌచ్, జర్మన్ శిల్పి. (జ.1777)

## పురస్కారాలు

## మూలాలు
# 1858

**1858** గ్రెగోరియన్‌ కాలెండరు యొక్క మామూలు సంవత్సరము.

|  |  |
| --- | --- |
| **సంవత్సరాలు:** | 1855 1856 1857 - 1858 - 1859 1860 1861
 |
| **దశాబ్దాలు:** | 1830లు 1840లు - **1850లు** - 1860లు 1870లు
 |
| **శతాబ్దాలు:** | 18 వ శతాబ్దం - **19 వ శతాబ్దం** - 20 వ శతాబ్దం
 |

## సంఘటనలు

* ఆగస్టు 3: 1858లో విక్టోరియా సరస్సు (లేక్ విక్టోరియా), నైలు నది మొదలు అయ్యే ప్రాంతం అని కనుగొన్నారు.
* డిసెంబర్ 31: స్వదేశీయుల పట్ల, స్వదేశీ సంస్థానాధీశుల పట్ల, స్వదేశీ పాలకుల స్వదేశీయుల మత విశ్వాసాల పట్ల ఆంగ్లేయులు ఎంత మోసపూరితంగా ప్రవర్తిస్తున్నారో ప్రశ్నిస్తూ విక్టోరియా ప్రకటనకు దీటుగా బేగం హజరత్‌ మహల్‌ ప్రకటన వెలువడింది.

## జననాలు

Max Planck
* ఏప్రిల్ 23: మాక్స్ ప్లాంక్, భౌతిక శాస్త్రవేత్త, నోబెల్ బహుమతి గ్రహీత. (మ.1947)
* ఆగస్టు 20: ఒమర్ ముఖ్తార్, లిబియా దేశానికి చెందిన తిరుగుబాటు వీరుడు. (మ.1931)
* అక్టోబర్ 27: థియోడర్ రూజ్వెల్ట్, అమెరికా మాజీ అధ్యక్షుడు.
* నవంబర్ 7: బిపిన్ చంద్ర పాల్, భారత స్వాతంత్ర్య పోరాటయోధుడు. (మ.1932)
* నవంబర్ 30: జగదీశ్ చంద్ర బోస్, వృక్ష శాస్త్రవేత్త. (మ.1937)

## మరణాలు

* జూన్ 17: ఝాన్సీ లక్ష్మీబాయి, భారత స్వాతంత్ర్య పోరాట యోధురాలు. (జ.1828)
* : ఝల్కారీబాయి, ఝాన్సీ లక్ష్మీబాయి పరాక్రమాన్ని తలపించే అరుదైన చరిత్రకు ప్రతీక దళిత సిపాయి వీరనారి. (మ.1858)

## పురస్కారాలు
# 1894

**1894** గ్రెగోరియన్‌ కాలెండరు యొక్క మామూలు సంవత్సరము.

|  |  |
| --- | --- |
| **సంవత్సరాలు:** | 1891 1892 1893 - 1894 - 1895 1896 1897
 |
| **దశాబ్దాలు:** | 1870లు 1880లు - **1890లు** - 1900లు 1910లు
 |
| **శతాబ్దాలు:** | 18 వ శతాబ్దం - **19 వ శతాబ్దం** - 20 వ శతాబ్దం
 |

## సంఘటనలు

## జననాలు

* జనవరి 10: పింగళి లక్ష్మీకాంతం, తెలుగు కవి. (మ.1972)
* ఫిబ్రవరి 7: కప్పగల్లు సంజీవమూర్తి, ఉపాధ్యాయుడు, కవిభూషఊడుగా సుపరిచితుడు. (మ.1962)
* ఫిబ్రవరి 21: శాంతిస్వరూప్ భట్నగర్, శాస్త్రవేత్త
* ఏప్రిల్ 7: గడియారం వేంకట శేషశాస్త్రి, రచయిత, అనువాదకులు
* మే 19: గుడిపాటి వెంకట చలం, తెలుగు రచయిత, వేదాంతి, సంఘసంస్కర్త. (మ. 1979)
* ఆగష్టు 10: వి.వి.గిరి, భారతదేశ నాలుగవ రాష్ట్రపతి. (మ.1980)
* సెప్టెంబరు 21: బేవినహళ్ళి కరణము కృష్ణరావు, సంస్కృత పండితుడు, కవి.
* అక్టోబరు 1: సుధీ రంజన్ దాస్, భారతదేశ సుప్రీంకోర్టు ఐదవ ప్రధాన న్యాయమూర్తి (మ. 1977)
* అక్టోబరు 22: కోలవెన్ను రామకోటీశ్వరరావు, స్వాతంత్ర్య సమరయోధులు, సంపాదకులు.

## మరణాలు

బంకించంద్ర ఛటర్జీ
* జనవరి 1: హెన్‌రిచ్ రుడాఫ్ హెర్జ్, విద్యుదయస్కాంత వికిరణాలను ఉత్పత్తి చేయడం, శోధించే ప్రక్రియలను కనుగొన్న శాస్త్రవేత్త. (జ.1857)
* ఏప్రిల్ 8: బంకించంద్ర ఛటర్జీ, వందేమాతరం గీత రచయిత. (జ.1838)

## పురస్కారాలు
# 1861

**1861** గ్రెగోరియన్‌ కాలెండరు యొక్క మామూలు సంవత్సరము.

|  |  |
| --- | --- |
| **సంవత్సరాలు:** | 1858 1859 1860 - 1861 - 1862 1863 1864
 |
| **దశాబ్దాలు:** | 1840లు 1850లు - **1860లు** - 1870లు 1880లు
 |
| **శతాబ్దాలు:** | 18 వ శతాబ్దం - **19 వ శతాబ్దం** - 20 వ శతాబ్దం
 |

మోతీలాల్ నెహ్రూ
రవీంద్రనాథ్ టాగూర్
కాదంబినీ గంగూలీ
ప్రఫుల్ల చంద్రరాయ్
మోక్షగుండం విశ్వేశ్వరయ్య
మదన్ మోహన్ మాలవ్యా

## సంఘటనలు

* ఫిబ్రవరి 19: రష్యన్ జార్ చక్రవర్తి అలెగ్జాండర్ -2 సెర్ఫ్ డం (రష్యాలోని బానిస రైతు విధానం - వెట్టి చాకిరితో సమానం) ని రద్దు చేసాడు.
* ఫిబ్రవరి 22: సింగపూర్‌లో చేపల వర్ఘం కురిసింది.
* మార్చి 30: ఫ్లేమ్‌ స్పెక్ట్రోస్కోపీ ద్వారా థాలియం కనుగొనబడింది.
* ఆగష్టు 1: టైమ్స్ వార్తాపత్రిక *మొట్టమొదటిసారిగా "వాతావరణ వివరాలు" ప్రచురించింది.*
* ఆగష్టు 5:అమెరికా సైనిక దళాలు, 'సైనికులను కర్రలతో ఒక పద్ధతిగా చావబాదే' శిక్షను రద్దు చేసింది.
* ఆగష్టు 5: అమెరికా మొట్టమొదటి సారి ఆదాయపు పన్నును విధించింది. (800 డాలర్ల ఆదాయం దాటితే 3% పన్ను చెల్లించాలి)
* ఆగష్టు 6: బ్రిటన్, నైజీరియాకు చెందిన, లాగోస్‌ని, తన సామ్రాజ్యంలో కలుపుకున్నది.

### తేదీ వివరాలు తెలియనివి

* అహ్మదాబాద్‌లో మొట్టమొదటి కాటన్ మిల్లుని సేఠ్ రాంచోడ్ లాల్ రానియావాలా నిర్మించాడు.
* మొట్టమొదటి శాశ్వత కలర్ ఫోటో జేమ్స్ క్లెర్క్ మాక్స్వెల్‌చే తీయబడింది.
* నాగపూర్ జిల్లా నుండి విడివడి కొత్తగా బిలాస్‌పూర్ జిల్లా ఏర్పడింది.
* సింధియా రాజు పంచ్‌మహల్స్ ప్రాంతాన్ని బ్రిటిష్ సామ్రాజ్యానికి ఇచ్చాడు.

## జననాలు

* మార్చి 31: హ్యారియెట్ వైట్ ఫిషర్, లోకోమొబైల్ లో ప్రపంచాన్ని చుట్టివచ్చిన మొదటి మహిళ. (మ.1939)
* మే 6: మోతిలాల్ నెహ్రూ, భారత జాతీయ నాయకుడు. (మ.1931)
* మే 7: రవీంద్రనాథ్ టాగూర్, విశ్వకవి, భారత దేశానికి జాతీయ గీతాన్ని అందించిన కవి. (మ.1941)
* జూన్ 1: శీరిపి ఆంజనేయులు, కవి, పత్రికా సంపాదకుడు, ఉత్తమ ఉపాధ్యాయుడు, సంఘసంస్కర్త, పరిశోధకుడు. (మ.1974)
* జూలై 18:కాదంబినీ గంగూలీ, దక్షిణ ఆసియా నుండి పాశ్చాత్య వైద్యములో శిక్షణ పొందిన తొలి మహిళా వైద్యురాలు. (మ.1923)
* ఆగష్టు 2:ప్రఫుల్ల చంద్ర రాయ్, రసాయన శాస్త్రజ్ఞుడు, విద్యావేత్త, చరిత్రకారుడు, పారిశ్రామికవేత్త. (మ.1944)
* ఆగష్టు 30: కహ్న్ సింగ్ నాభా, సిక్కు విజ్ఞాన సర్వస్వం మహాన్ కోశ్ రచయిత. (మ.1938)
* సెప్టెంబర్ 15: మోక్షగుండం విశ్వేశ్వరయ్య, భారతదేశపు ఇంజనీరు. (మ.1962)
* సెప్టెంబర్ 24: భికాజీ రుస్తుం కామా, భారతదేశ స్వాతంత్ర్యం కోసం పోరాడిన పార్సీ వనిత. (మ.1936)
* డిసెంబర్ 25: మదన్ మోహన్ మాలవ్యా, భారత స్వాతంత్ర్యయోధుడు. (మ.1946)

### తేదీ వివరాలు తెలియనివి

* వెల్లాల సదాశివశాస్త్రి, మహబూబ్ నగర్ జిల్లాకు చెందిన కవి. (మ.1925)

## మరణాలు

* మార్చి 10: తరాస్ షెవ్చెంకో, ఉక్రెయిన్ జాతీయకవి. (జ.1814)
* జూన్ 16: హరీష్ చంద్ర ముఖర్జీ, పాత్రికేయుడు, దేశభక్తుడు. (జ.1824)
* ఆగష్టు 28: విలియం లియోన్ మాకెంజీ, స్కాటిష్ జర్నలిస్ట్, టొరంటో 1 వ మేయర్. (జ.1975)

### తేదీ వివరాలు తెలియనివి

* పరవస్తు చిన్నయసూరి, తెలుగు రచయిత, పండితుడు. బాలవ్యాకరణం, నీతిచంద్రికలు వ్రాశాడు. (జ.1809)

## పురస్కారాలు
# నాని (2004 సినిమా)

| నాని |
| --- |
|  |
| దర్శకత్వం | ఎస్.జే. సూర్య |
| రచన | ఎస్.జే. సూర్య |
| నిర్మాత | మంజుల ఘట్టమనేని |
| తారాగణం | మహేష్ బాబు అమీషా పటేల్ దేవయాని రఘువరన్ |
| ఛాయాగ్రహణం | పి. ఎస్. నివాస్ |
| సంగీతం | ఎ. ఆర్. రెహమాన్ |
| నిర్మాణ సంస్థ | ఇందిరా ప్రొడక్షన్స్ |
| విడుదల తేదీ | 2004 మే 14 (2004-05-14) |
| సినిమా నిడివి | 155 నిమిషాలు |
| భాష | తెలుగు |

**నాని** 2004 లో విడుదలైన తెలుగు ఫాంటసీ కామెడీ చలనచిత్రం. దీనికి ఎస్. జె. సూర్య దర్శకత్వం వహించగా మహేష్ బాబు, అమీషా పటేల్ నటించారు. ఈ చిత్రం ఏకకాలంలో రెండుభాషలలో (తెలుగు, తమిళ్) చిత్రీకరించబడింది. ఎ. ఆర్. రెహమాన్ సంగీతం సమకూర్చాడు. ఈ చిత్రం 1988 లో టామ్ హాంక్స్ నటించిన అమెరికన్ చిత్రం బిగ్ ఆధారంగా రూపొందించబడింది.

ఈ చిత్రాన్ని వైడ్ యాంగిల్ మీడియా ప్రైవేట్ లిమిటెడ్ అనే సంస్థ హిందీలో నాని: ది మ్యాజిక్ మ్యాన్ అనే పేరుతో డబ్ చేసి 2015లో విడుదల చేసింది.

## తారాగణం

* మహేష్ బాబు (నాని / విజయ్ / విజ్జు)
* అమీషా పటేల్ (ప్రియ)
* దేవయాని (ఇందిరా దేవి)
* ఐశ్వర్య (ప్రియ స్నేహితురాలు)
* నాజర్ (ప్రియ తండ్రి)
* రఘువరన్ (సైంటిస్ట్‌)
* బ్రహ్మానందం (సత్యం)
* రవిబాబు (సత్యం కుమారుడు)
* సంజయ్ స్వరూప్ (నాని తండ్రి)
* సునీల్ (విశ్వనాథ్ / ఎక్స్)
* కోట శ్రీనివాస రావు (డాక్టర్‌)
* బేతా సుధాకర్ (ఆదాయపు పన్ను అధికారి)
* ఆలీ (సింహం)
* మాస్టర్ ప్రధ్ (నాని)
* రమ్య కృష్ణ (ప్రత్యేక ప్రదర్శన)
* అంజలా జవేరీ
* కిరణ్ రాథోడ్

## పాటల జాబితా

* నాని వయసే , రచన: వేటూరి సుందర రామమూర్తి గానం.కార్తీక్, విజయ్ ప్రకాష్, బ్లాజ్, సునీతసారథి , తన్విష
* చక్కెర , రచన సిరివెన్నెల సీతారామశాస్త్రి, గానం.ఎస్ పి బాలసుబ్రహ్మణ్యం, సుజాత మోహన్
* వస్తా నీ వెనక , రచన: సిరివెన్నెల సీతారామశాస్త్రి గానం.హరిహరిన్ , హరిణి
* పెదవే పలికిన , రచన: చంద్రబోస్, గానం.ఉన్నికృష్ణన్,సాదనాసర్గం
* స్పైడర్ మాన్, రచన సిరివెన్నెల సీతారామశాస్త్రి గానం.కునాల్ గంజ్వాల్, గోపికా పూర్ణిమ
* మార్కండేయ , రచన:వేటూరి సుందర రామమూర్తి గానం.శంకర్ మహదేవన్, నిత్యశ్రీ మహదేవన్
* నాకు నువ్వు , రచన: సిరివెన్నెల సీతారామశాస్త్రి గానం.హరీహరన్ , గోపికా పూర్ణిమ.

## మూలాలు
# మంగల్ పాండే, ద రైజింగ్

| మంగల్‌ పాండే, ద రైజింగ్ |
| --- |
| థియేట్రికల్ రిలీజ్ పోస్టర్ |
| దర్శకత్వం | కేతన్ మెహతా |
| స్క్రీన్ ప్లే | ఫెర్రుఖ్ దొండీ |
| కథ | ఫెర్రుఖ్ దొండీ |
| నిర్మాత | బాబీ బేడీ, కేతన్ మెహతా, దీప సాహి |
| తారాగణం | అమిర్ ఖాన్, రాణి ముఖేర్జీ, అమీషా పటేల్ , టోబి స్టీఫెన్స్, కిరెన్ ఖేర్ |
| Narrated by | ఓం పురి |
| ఛాయాగ్రహణం | హిమామ్ ధమిజా |
| కూర్పు | ఎ. శ్రీకర్ ప్రసాద్ |
| సంగీతం | ఎ. ఆర్. రెహమాన్ |
| పంపిణీదార్లు | కాలిడోస్కోప్ ఎంటర్టైన్మెంట్, టిఎఫ్కె ఫిల్మ్స్, ఐనాక్స్ లీజర్ లిమిటెడ్, యష్ రాజ్ ఫిల్మ్స్ |
| విడుదల తేదీ | 2005 ఆగస్టు 12 (2005-08-12) |
| సినిమా నిడివి | 151 నిమిషాలు |
| దేశం | భారతదేశం |
| భాష | హిందీ భాష |
| బడ్జెట్ | ₹347 మిలియన్ |
| బాక్సాఫీసు | ₹527.78 మిలియన్ |

మంగల్ పాండే: ది రైజింగ్ (అంతర్జాతీయంగా ది రైజింగ్: బల్లాడ్ ఆఫ్ మంగల్ పాండే ) 2005 భారత చారిత్రక, జీవితచరిత్ర, నాటక భరితమైన చిత్రం , 1857 నాటి భారతీయ తిరుగుబాటుకు నాంది పలికినందుకు ప్రసిద్ధి చెందిన ఒక భారతీయ సైనికుడు మంగల్ పాండే జీవితం ఆధారంగా. భారత స్వాతంత్ర్య పోరాట తొలి యుద్ధం అని కూడా పిలుస్తారు

ఈ చిత్రానికి కేతన్ మెహతా దర్శకత్వం వహించారు. ఫరూఖ్ ధోండి స్క్రీన్ ప్లే. దిల్ చాహ్తా హై (2001) తో విరామం పొందిన తరువాత అమీర్ ఖాన్ ప్రధాన పాత్ర పోషించాడు. ఇది 2005 కేన్స్ ఫిల్మ్ ఫెస్టివల్‌లోని మార్చి డు ఫిల్మ్ విభాగంలో ప్రదర్శించబడింది. ఇది 2005 లో అత్యధిక వసూళ్లు చేసిన నాలుగవ చిత్రం

## తారాగణం

 ఈ చిత్రం 2001 లో విడుదలైన *దిల్ చాహ్తా హై* తర్వాత విరామంలోకి వెళ్ళిన నటుడు అమీర్ ఖాన్ తిరిగి వచ్చారు.

| నటుడు, నటి
 | పాత్ర
 |
| --- | --- |
| అమీర్ ఖాన్
 | సిపాయి మంగల్ పాండే
 |
| రాణి ముఖర్జీ
 | హీరా
 |
| అమీషా పటేల్
 | జ్వాలా
 |
| టోబి స్టీఫెన్స్
 | కెప్టెన్ విలియం గోర్డాన్
 |
| పగడపు బీడ్
 | ఎమిలీ కెంట్
 |
| కిర్రోన్ ఖేర్
 | లాల్ బీబీ
 |
| ఓం పూరి
 | వ్యాఖ్యాత
 |
| బెన్ నీలాన్
 | కెప్టెన్ హ్యూసన్
 |
| హబీబ్ తన్వీర్
 | బహదూర్ షా జాఫర్
 |
| వర్ష ఉస్గాంకర్
 | రాణి లక్ష్మీబాయి
 |
| కెన్నెత్ క్రాన్హామ్
 | కెంట్
 |
| టామ్ ఆల్టర్
 | వాట్సన్
 |
| ముఖేష్ తివారీ
 | బఖ్త్ ఖాన్
 |
| షాబాజ్ ఖాన్
 | Azimullah
 |
| దీప్రాజ్ రానా
 | తాత్యా తోపే
 |
| అమిన్ హాజీ
 | వీర్ సింగ్
 |
| స్టీవెన్ రిమ్కస్
 | కల్నల్ మిచెల్
 |
| సంజయ్ స్వరాజ్
 | ఈశ్వరి ప్రసాద్
 |
| సైమన్ చాండ్లర్
 | Lockwood
 |
| క్రిస్టోఫర్ ఆడమ్సన్
 | జనరల్ అన్సన్
 |
| దిశా వకాని
 | యాస్మిన్
 |
| సుబ్రత్ దత్తా
 | మంగల్ ఫ్రెండ్
 |
| అమిత్ వాఘేరే
 | సహాయక నటుడు
 |
| మోనా అంబేగాంకర్
 | కమలా
 |
| ఇయాన్ జాక్సన్
 | అదనపు
 |
| సోఫియా హక్
 | "రసియా" పాటలో ప్రత్యేక ప్రదర్శన
 |
| వివేక్ మిశ్రా
 | అతిథి
 |

## మూలాలు

## బాహ్య లింకులు

* అధికారిక వెబ్‌సైట్
# పరమ వీర చక్ర (సినిమా)

| పరమ వీర చక్ర |
| --- |
|  |
| దర్శకత్వం | దాసరి నారాయణ రావు |
| నిర్మాత | సి కళ్యాణ్ |
| తారాగణం | నందమూరి బాలకృష్ణ అమీషా పటేల్ షీల |
| ఛాయాగ్రహణం | రమన రాజు |
| కూర్పు | గౌతం రాజు |
| సంగీతం | మణిశర్మ |
| విడుదల తేదీ | 12 జనవరి 2011 |
| దేశం |  భారతదేశం |
| భాష | తెలుగు |

**పరమ వీర చక్ర** 2011 లో విడుదలైన తెలుగు చిత్రం. తేజ సినిమా బ్యానర్‌పై సి.కళ్యాణ్ నిర్మించాడు. దర్శకుడిగా దాసరి నారాయణరావుకు ఇది 150 వ చిత్రం. నందమూరి బాలకృష్ణ, అమీషా పటేల్, షీలా, నేహా ధూపియా, జయసుధ ప్రధాన పాత్రల్లో నటించిన ఈ చిత్రానికి మణి శర్మ సంగీతం అందించాడు.

ఈ చిత్రం 2011 సంక్రాంతి వారాంతంలో విడుదలైంది. పేళవమైన సమీక్షలు వచ్చాయి అయితే, ఇది 2010 నంది అవార్డులలో నేషనల్ ఇంటిగ్రేషన్ చిత్రం కోసం సరోజిని దేవి అవార్డును గెలుచుకుంది .

## కథ

చక్రధర్ ( నందమూరి బాలకృష్ణ ) ఒక ప్రసిద్ధ సినీ నటుడు, అయితే అతని తల్లి (జయసుధ) అతని ప్రముఖుడి హోదాను ఇష్టపడదు. ఆమె తన కొడుకును ఆర్మీలో మేజర్‌గా, బొబ్బిలి పులి ( ఎన్‌టి రామారావు ) లాగా, చూడాలని ఆరాటపడుతుంది. చక్రధర్ వివిధ పాత్రలు చేస్తున్నప్పుడు, ఆర్మీ కల్నల్ జితేంద్ర ( మురళి మోహన్ ) తన వద్ద ఒక కథ ఉందని, అందులో చక్రధర్ నటించాలనీ కోరుకుంటాడు. కల్నల్ అతనికి ఆర్మీ మేజర్ - మేజర్ జయ సింహా (ఇతడూ బాలకృష్ణే) కథను వివరించాడు. అయితే, ఒక క్యాచ్ ఉంది. మేజర్ జయ సింహా కల్పిత పాత్ర కాదు, కానీ చక్రధర్ లాగా కనిపించే నిజమైన సైనికాధికారి. భయంకరమైన ఉగ్రవాది - అబ్దుల్ ఘనీని ధైర్యంగా పట్టుకున్నాడు. విషాదమేంటంటే జయసింహా ఇప్పుడు ఇక మాంసపు ముద్దలా మంచంపై (యాంత్రిక వెంటిలేషన్ మీద) పడి ఉన్నాడు. రాజకీయ నాయకులు, కొద్దిమంది ఆర్మీ అధికారులు, ఉగ్రవాదులూ కలిసి పన్నిన కుట్ర ఫలితం అది. దేశ భద్రతా ప్రణాళికలు రాజీపడకుండా చూసేందుకు కల్నల్ జీతేంద్ర చక్రధర్‌ను మేజర్ లాగా వ్యవహరించమని అడుగుతాడు. చక్రధర్ ఉగ్రవాదులపై ఎలా దాడి చేస్తాడు, మేజర్ గౌరవాన్ని తిరిగి ఎలా తీసుకువస్తాడు అనేది మిగిలిన కథ.

## నటీ నటులు

* నందమూరి బాలకృష్ణ
* అమీషా పటేల్
* షీలా
* నేహా ధూపియా
* నాగునీడు
* మాగంటి మురళీమోహన్
* బ్రహ్మానందం
* ఆలీ
* జయసుధ
* రాజ్యలక్ష్మి
* కోట శ్రీనివాసరావు
* రమాప్రభ
* రంగనాథ్
* కృష్ణ భగవాన్
* హేమ
* విజయచందర్
* ఎల్. బి. శ్రీరామ్
* రాజీవ్ కనకాల
* చరణ్ రాజ్
* రఘుబాబు
* గుండు హనుమటరావు
* చలపతిరావు తమ్మారెడ్డి
* ఎ. వి. ఎస్
* జీవా
* జెన్నీ
* కాశీ విశ్వనాథ్
* దేవదాస్ కనకాల

## పాటలు

పాటల జాబితా| సం. | పాట | పాట రచయిత | గాయనీ గాయకులు | పాట నిడివి |
| --- | --- | --- | --- | --- |
| 1. | "లోకాన చీకటిని" | సుద్దాల అశోక్ తేజ | ఎస్.పి. బాలసుబ్రహ్మణ్యం, వందేమాతరం శ్రీనివాస్, శ్రీకృష్ణ | 7:23 |
| 2. | "మిత్రా మిత్రా 1" | అనంత శ్రీరాం | ఎస్.పి. బాలసుబ్రహ్మణ్యం, సునీత | 4:15 |
| 3. | "అర్జున ఫల్గుణ" | రామజోగయ్య శాస్త్రి | హేమచంద్ర, మాళవిక | 4:47 |
| 4. | "మై క్యా కరూ" | సాహితి | హేమచంద్ర, మాళవిక | 4:25 |
| 5. | "ఎక్కా ఎక్కా" | దాసరి నారాయణరావు | మనో, మాలతి | 3:51 |
| 6. | "తల్లి కడుపులో" | Dasari Narayana Rao | ఎస్.పి. బాలసుబ్రహ్మణ్యం | 5:59 |
| 7. | "రాముడైనా" | జొన్నవిత్తుల రామలింగేశ్వరరావు | మనో | 1:08 |
| 8. | "మిత్రా మిత్రా 2" | అనంత శ్రీరామ్ | ఎస్.పి. బాలసుబ్రహ్మణ్యం, సునీత | 4:13 |
| మొత్తం నిడివి: | 36:00 |

## మూలాలు
# ఆకతాయి (2017 సినిమా)

| ఆకతాయి |
| --- |
|  |
| దర్శకత్వం | రోమ్ భీమన |
| నిర్మాత | కె.ఆర్. విజయ్ కరణ్, కె.ఆర్. కౌశల్ కరణ్, కె.ఆర్. అనిల్ కరణ్ |
| తారాగణం | ఆశిష్ రాజ్, రుక్సార్ ధిల్లన్ |
| ఛాయాగ్రహణం | వెంకట్ గంగాధరి |
| కూర్పు | ఎం ఆర్ వర్మ |
| సంగీతం | మణి శర్మ |
| నిర్మాణ సంస్థ | వీకేఏ ఫిలిమ్స్ |
| విడుదల తేదీ | 2017 మార్చి 10 |
| సినిమా నిడివి | 2:30:00 |
| దేశం | ఇండియా |
| భాష | తెలుగు |

**ఆకతాయి** 2017 లో తెలుగు చలనచిత్రం. వికెఏ ఫిలిమ్స్ పతాకంపై కె.ఆర్. విజయ్ కరణ్, కె.ఆర్. కౌశల్ కరణ్, కె.ఆర్. అనిల్ కరణ్ లు ఈ చిత్రాన్ని నిర్మించగా, రోమ్ భీమన దర్శకత్వం వహించాడు. ఆశిష్ రాజ్, రుక్సార్ ధిల్లన్, సుమన్, రాంకీ, బ్రహ్మానందం, పోసాని కృష్ణ మురళి తదితరులు నటించారు.

బాలీవుడ్ హీరోయిన్ అమీషా పటేల్ ఈ చిత్రంలో ప్రత్యేక గీతంలో నటించింది. మణి శర్మ సంగీతాన్ని సమకూర్చాడు.

## తారాగణం

* విక్రాంత్‌గా ఆశిష్ రాజ్
* రుక్సార్ ధిల్లాన్ అనఘగా
* ప్రదీప్ రావత్ జహంగీర్‌గా
* సుమన్ చంద్రశేఖర్‌గా
* బ్రహ్మానందం కబాలిగా
* రామ్కి విక్రమ్ సింహాగా
* రాసి మాలతీ దేవిగా
* పోసాని కృష్ణ మురళి రాజకీయనాయకుడిగా
* అజయ్ ఘోష్ బీకుగా
* నాగేంద్ర బాబు పోలీస్ అధికారిగా
* పృధ్వీరాజ్ పవన్ కళ్యాణ్ అభిమానిగా
* శ్రీనివాస రెడ్డి
* అమీషా పటేల్ టైటిల్ సాంగ్‌లో ఐటెమ్ నంబర్

## మూలాలు

## బాహ్య లంకెలు

* ఇంటర్నెట్ మూవీ డేటాబేసు లో *ఆకతాయి*
# మాసాన్

| మాసాన్ |
| --- |
|  |
| దర్శకత్వం | నీరజ్ ఘయ్వాన్ |
| రచన | వరుణ్ గ్రోవర్ |
| నిర్మాత | దృశ్యం ఫిల్మ్స్ ఫాంటమ్ ఫిల్మ్స్ మకాస్సర్ ప్రొడక్షన్స్ సిఖ్య ఎంట‌ర్‌టైన్‌మెంట్ కాంచన్ చందనాని |
| తారాగణం | రిచా చద్దా విక్కీ కౌశల్ శ్వేతా త్రిపాఠి సంజయ్ మిశ్రా |
| ఛాయాగ్రహణం | అవినాష్ అరుణ్ |
| కూర్పు | నితిన్ బైద్ |
| సంగీతం | **పాటలు:** ఇండియన్ ఓషన్ **నేపథ్య సంగీతం:** బ్రూనో కౌలైస్ పాసెరెల్ |
| నిర్మాణ సంస్థలు | దృశ్యం ఫిల్మ్స్ ఫాంటమ్ ఫిల్మ్స్ మకాస్సర్ ప్రొడక్షన్స్ సిఖ్య ఎంట‌ర్‌టైన్‌మెంట్ పాథే ఆర్తే ఫ్రాన్స్ సినిమా |
| విడుదల తేదీs | 2015 మే 19 (2015-05-19) ( కేన్స్) 24 జూన్ 2015 (ఫ్రాన్స్) 24 జూలై 2015 (భారతదేశం) |
| సినిమా నిడివి | 109 నిమిషాలు |
| దేశం | నిమిషాలు |
| భాష | నిమిషాలు |

**మాసాన్** 2015లో విడుదలైన భారతీయ హిందీ భాషా సినిమా. రిచా చద్దా, విక్కీ కౌశల్ ప్రధాన పాత్రల్లో నటించిన ఈ సినిమాకు నీరజ్ ఘయ్వాన్ దర్శకత్వం వహించాడు. ఇది దృశ్యం ఫిల్మ్స్, మకాస్సర్ ప్రొడక్షన్స్, ఫాంటమ్ ఫిల్మ్స్ , సిఖ్యా ఎంటర్‌టైన్‌మెంట్, ఆర్టే ఫ్రాన్స్ సినిమా & పాథే ప్రొడక్షన్స్‌ల ఇండో-ఫ్రెంచ్ సహ-నిర్మాణం.

ఈ సినిమా 2015 కేన్స్ ఫిల్మ్ ఫెస్టివల్‌లో అన్ సెర్టైన్ రిగార్డ్ విభాగంలో ప్రదర్శించబడింది, రెండు అవార్డులను గెలుచుకుంది. ఇది 2019లో న్యూయార్క్ దళిత్ ఫిల్మ్ అండ్ కల్చరల్ ఫెస్టివల్‌లో పరియేరుమ్ పెరుమాళ్ (2018), కాలా (2018) & ఫ్యాండ్రీ (2013) సినిమాలతో పాటు ప్రదర్శించబడింది. 2015లో విడుదలైనప్పటి నుండి ఈ సినిమా కల్ట్ స్టేటస్‌ను సాధించింది.

## నటీనటులు

* దేవి పాఠక్ గా రిచా చద్దా
* దీపక్ కుమార్ గా విక్కీ కౌశల్
* షాలు గుప్తాగా శ్వేతా త్రిపాఠి
* విద్యాధర్ పాఠక్‌గా సంజయ్ మిశ్రా
* సాధ్యగా పంకజ్ త్రిపాఠి
* పరుల్ గా రోహిత్ సరాఫ్
* ఇన్‌స్పెక్టర్ మిశ్రాగా భగవాన్ తివారీ
* జోంటాగా నిఖిల్ సాహ్ని
* డోమ్ రాజా గా వినీత్ కుమార్
* కెకె గా శ్రీ ధర్ దూబే
* విక్రమ్ మల్లాగా సత్యకామ్ ఆనంద్
* కవిగా అమితాబ్ బచ్చన్
* నిహారిక రైజాదా ప్రత్యేక పాత్రలో

## మూలాలు

## బయటి లింకులు

* ఇంటర్నెట్ మూవీ డేటాబేసు లో *మాసాన్*